stanford-oval/wikipedia huggingface dataset:
מושבת האמנים של סנטאנדרה
יוצרים ומגמות

בשנות ה-20 וה-30 של המאה ה-20 ציירו בעיירה ציירים בעלי חזון מודרני שייצגו בעיקר את המגמה הקונסטרוקטיבית. הם ביקשו לשלב את המסורות של בית הספר לשעבר במושבת האמנים של באיה מארה עם האמנויות היפות של רוח קונסטרוקטיבית. במובן הרחב יותר, פעילויותיהם של כל האמנים היוצרים גם בסנטאנדרה פירושן האמנות העכשווית של סנטאנדרה, הידועה גם כאסכולה של סנטנדרה.
מאז שנות ה-30, האמנות היצירתית של לאיוש ויידה ושל דז'ה קורניש קשורה באופן ישיר ביותר לסנטאנדרה. הם ציירו בעיקר את הסביבה הטבעית והבנויה של הנוף הזה ושאבו את המוטיבים שלהם ממסורות התושבים שחיו שם. בין הסגנונות המודרניים ציירו בעיקר ברוח הסוריאליזם והאמנות הלא-פיגורטיבית. אימרה אמוש תרם גם להחדרת הסוריאליזם בסנטנדרה, ומעריציו כינו אותו "שאגאל ההונגרי". אמנים רבים אחרים היו קשורים לסנטנדרה וסביבתה, כמו פירושקה סאנטו, אנדרה באלינט וחברו יאנוש טורנאי גם הם ציירו בסנטאנדרה בשנות ה-30 המוקדמות.
הישרדות המושבה

בשליש האחרון של המאה ה-20, סטודיו לאיוש ויידה וחבורת האמנות שפעלה סביב הסטודיו, התפרסמו מאוד. מוזיאון פרנצי תרם משמעותית על ידי הצגת יוצרים אלה ומשך קהל רב למקום.
גלריית תמונות

כמה עבודות של חברי המושבה:
לקריאה נוספת

לקסיקון אמנות. מהדורה שלישית כרך 4 בודפשט: אקדמי, 1981-1984. ISBN 9630523647
מטאורואיד

ערך זה עוסק בגוף שמימי. אם התכוונתם לאובייקט מתמטי, ראו .
מטאורואיד הוא גוף שמימי קטן ומוצק הנע בתוך מערכת השמש. מטאורואיד קטן מאסטרואיד. על אף שאין תחום גדלים מדויק המשמש להגדרת מטאורואידים, מקובל להציב את הגבול בין אסטרואיד למטאורואיד בסדר גודל של 10 מטרים. מטאורואידים קטנים מ-100 מיקרומטר מסווגים גם כאבק בין-כוכבי.
המסלול הגלוי של מטאורואיד שנכנס לאטמוספירת כדור הארץ (או של גוף אחר) נקרא מטאור או כוכב נופל. אם מטאורואיד מגיע לקרקע ושורד את הפגיעה הוא נקרא "מטאוריט". מטאורים רבים המופיעים בזה אחר זה במרווחים של שניות או דקות, ונראים כמגיעים מאותה הנקודה בשמיים, נקראים מטר מטאורים. מקור המילה מטאור מהמילה היוונית meteōros שמשמעותה "גבוה באוויר".
סוגי מטאורואיד טבעיים

מטאורואיד העשוי ברובו מקרח
מטאורואיד העשוי ברובו ממתכת (בעיקר ברזל)
מטאורואיד העשוי ברובו מאבנים
מטאור ומטאורואיד

כאשר מטאורואיד נכנס לאטמוספירה של כדור הארץ (או זו של כל גרם שמיים אחר), הוא מתלהט כתוצאה מהלחץ שהוא מפעיל על האוויר (ram pressure), שגורם להתחממות האוויר בסביבתו, וכתוצאה מהחיכוך באוויר, ומתאדה בחלקו או בשלמותו. עבור מטאורואידים גדולים מ-10 ס"מ, החיכוך פחות משמעותי בתהליך ההתחממות. הבעירה של המטאורואיד והיינון של חלקיקי האטמוספירה והמטאורואיד יוצרים פס אור הנקרא מטאור או "כוכב נופל". אם חלק מהמטאורואיד מגיע לקרקע, הוא מכונה מטאוריט.
הואיל והתחממות המטאורואיד כתוצאה מחיכוך תלויה בשטח הפנים שלו, גופים קטנים מאוד, שקוטרם קטן מ-0.01 מ"מ מאיטים מבלי להישרף. גופים זעירים אלו, הקרויים גם מיקרו-מטאוריטים, נופלים על קרקע כדור הארץ באופן קבוע. מעריכים שכ-20,000 טון של מיקרו-מטאוריטים מגיעים לפני הקרקע מדי שנה.
ראו גם

מטאור
מטאוריט
הערות שוליים

↑  על מטאורואידים ומטאוריטים
| --- | --- |
בקרת זהויות :  NLI: 987007539114905171  GND: 4202315-4  LCCN: sh87007639 
מטר מטאוריטים בשנת 1995. צולם בחשיפה ארוכה ולכן ייתכן שבעירת המטאורים לא התרחשה בו-זמנית.
מחסור ב-5 אלפא רדוקטאז

| --- | --- |

מבנה כימי של 5-אלפא רדוקטאז
 שמות נוספים:  ARD-%
 תחום:  גנטיקה רפואית
 תסמינים:  ambiguous genitalia 
 קישורים ומאגרי מידע
 eMedicine:  article/924291 
 DiseasesDB:  11
 OMIM:  264600
 סיווגים
 ICD-10:  E29.1 Q56.3
 
מחסור באנזים 5 אלפא רדוקטאז (5α-reductases, ידוע גם כ-3-oxo-5α-steroid 4-dehydrogenases) הוא תסמונת רצסיבית נדירה בעלת ספקטרום רחב המופיעה אצל זכרים בלבד. היא נגרמת על ידי מוטציה בגן 5 אלפא רדוקטאז מסוג 2.
סימנים וסימפטומים

האנשים שנולדים עם התסמונת, נולדים עם איברי מין זכריים. חיצונית, יכולים להופיע איברי מין זכריים נורמליים או איברי מין נשיים נורמליים, ברוב המקרים יופיעו איברי מין נשיים.
התפתחות רקמת הטוברקל הג'נטילי (Genital tubercle), שמתרחשת בשבוע 9 של התפתחות העובר, הופכת לדגדגן הנשי או לפין הגברי, מתפתחת בצורה לא חד משמעית לדגדגן מוגדל (Clitoromegaly) או מיקרו-פין (Micropenis). בנוסף, השופכה עלולה להיצמד לפין.
אם התסמונת לא אובחנה לפני, היא לרוב תאובחן בגיל ההתבגרות ותתבטא באל-וסת והתפתחות סממנים גבריים (Virilization). התפתחות סממנים גבריים תכלול ירידה של האשכים, שיעור יתר (הירסוטיזם), העמקת הקול והגדלת הדגדגן לפין.
בבגרות, לא מתרחשת התקרחות בדפוס זכרי. זאת מכיוון, ש-DHT (ראשי תיבות של dihydrotestosterone, דיהידרוטסטוסטרון) לא נוצר בגוף בתסמונת זאת. הDHT הוא אנדרוגן חזק בהרבה מאשר טסטוסטרון בלבד ולכן התפתחות הסממנים הגבריים תהיה פחותה בהשוואה לגברים עם פעילות תקינה של אנזים 5-אלפא רדוקטאז. משערים, שעליית רמות הטסטוסטרון בגיל ההתבגרות, יכולה לגרום לעלייה ברמות DHT, זאת על ידי פעולה של אנזים 5-אלפא רדוקטאז מסוג 1 או על ידי ביטוי של רמות נמוכות של אנזים 5-אלפא רדוקטאז מסוג 2 באשכים.
תסמונת זו מבוטאת גם בעליית הסיכון לחלות בטמירות אשכים ובסרטן אשכים.
פוריות

מאחר שבלוטות המין בעובר מתפתחות לאשכים ולא לשחלות, הן אינן מסוגלות ליצר ביציות (כן מסוגלות לייצר זרע). פוריות גברית עודנה אפשרית אם ניתן למצות מתוך האשכים זרע שאינו פגום. באופן כללי, נשים אשר נמצאות במחסור של האנזים 5-ARD אמורות מסוגלות ליצר זרע תקין.
נשים הסובלות ממחסור ב-ARD-5 לא יפתחו רחם או חצוצרות בשל פעילותו של הורמון האנטימילריאני שיופרש מהאשכים, ינוון את צינורות מילר וימנע את התפתחותן. בשל כך, אותן נשים לא יוכלו לשאת הריון. במקרה זה גם פונדקאות לא תהיה אפשרית מכיוון שלא מתפתחת שום ביצית שניתן להשתיל בפונדקאית.
באלו עם איברי מין חיצוניים שאינם נראים נשיים או גבריים באופן מובהק, שהתפתחו לכדי איבר מין מיקרו-פין (Micropenis) או דגדגן מוגדל (Clitoromegaly), איבר המין עשוי להיות מסוגל להגיע לשפיכה ולזקפה, אך ככל הנראה לא יעילים דיו על מנת להביא לחדירה בזמן קיום יחסי מין.
הפוריות נפגמת עוד יותר בשל התפתחות שאינה מספקת של הפרוסטטה ושלפוחית הזרע.
גורמים

התסמונת משפיע רק על בעלי כרומוזום Y מכיוון שלדיהידרוטסטוסטרון (DHT) אין תפקיד בהתפתחות עוברים בעלי רצף כרומוזומים XX.
מנגנון פעולה

פעולתו של אנזים 5-אלפא רדוקטאז הוא המרת ההורמון טסטוסטרון להורמון שנקרא 5-אלפא דיהידרוטסטוסטרון (5α-DHT) בבלוטת הערמונית, באשכים, בבסיסי השערות ובבלוטות יותרת הכליה.
אנזימים אלה מבצעים כמה פעולות נוספות:
משתתפים ביצירת נוירוסטרואידים כגון allopregnanolone ו-THDOC.
ממירים פרוגסטרון לדיהידרוטסטוסטרון (DHT).
ממירים את הנוירוסטרואיד deoxycorticosterone) DOC) ל-dihydrodeoxycorticosterone) DHDOC).
התסמונת מאופיינת מבחינה ביוכימית בדרגת טסטוסטרון נמוכה עד נורמלית-נמוכה ובירידה ברמת ה-DHT. בכך נוצר יחס טסטוסטרון ל-DHT יותר גדול.
DHT הוא אנדרוגן חזק, ונחוץ להתפתחות איברי מין זכריים חיצוניים ברחם.
אפידמיולוגיה

התסמונת מאוד נדירה. נפוצה בעיקר באזורים ברפובליקה הדומיניקנית, בפפואה גינאה החדשה ובטורקיה.
דיווח על מקרים שהתגלו ברפובליקה הדומיניקנית עורר עניין רב. בכפר הקטן והמרוחק Las Salinas אצל 12 מתוך 13 משפחות, היה לפחות גבר אחד שהיה נשא של המוטציה הגנטית. לא אצל כל הנשאים של המוטציה, המוטציה באה לידי ביטוי. ההיארעות הכוללת בכפר זה הייתה 1 ל-90 גברים נשאים עם ביטוי של המוטציה.
נהוג לחשוב שהגורם להיארעות הגבוהה הוא האפקט המייסד או צוואר בקבוק אוכלוסייתי (Population bottleneck) (תושבי הכפר קרובי משפחה וירשו את המוטציה מאותו אדם). זאת בשילוב עם מחסור של גנים חיצוניים בעקבות המיקום הגאוגרפי המבודד. הכינוי לאנשים החולים בתסמונת ברפובליקה הדומיניקנית הוא güevedoce, קיצור למשפט "אשכים בגיל 12".
חברה ותרבות > ספורט

באפריל 2014, פורסם בשבועון הרפואי The BMJ על ארבע ספורטאיות מקצועיות עם מחסור באנזים 5 אלפא רדוקטאז אשר נדרשו לעבור עיקור כפוי ו"הסרה חלקית של הדגדגן" ("partial clitoridectomies") על מנת לעסוק בספורט. מחבר הכתבה ציין כי "הסרה חלקית של הדגדגן" לא בוצעה תחת התוויה רפואית ברורה וכי אין לביצוע שלה השפעה חיובית ידועה או משוערת על היכולות הספורטיביות של המתאמנות, בהתייחס לרמות אנדרוגן גבוהות. המתאמנות היו כולן ממדינות מתפתחות, בהן השגת גישה תמידית לתחליפי הורמונים עלולה להיות בעייתית עקב חוסר זמינות. תומכים בקהילת האינטרסקס התייחסו להתערבות רפואית זו כאל "הליך רפואי כפוי".
חברה ותרבות > בתרבות הפופולרית

קיימות דוגמאות בתרבות הפופולרית בהן הופיעה התסמונת.
במהלך הפרק "קוונטין קוסטה" ששודר בעונה השלישית של סדרת הטלוויזיה "ניפ/טאק", מתגלה שלדמות קוונטין קוסטה יש מחסור באנזים 5-ARD.
מידלסקס, הרומן זוכה הפרסים של הסופר ג'פרי יוג'נידיס, שזכה בין היתר בפרס פוליצר בשנת 2002- מספר על בחור צעיר עם מחסור באנזים 5-ARD אשר נולד בשם קאליופה (Calliope) וגדל כילדה. כאשר מתגלה בפניו מינו הגנטי, הוא משנה את שמו לקאל (Cal).
הערות שוליים

↑  eMedicine article on 5-ARD
↑  Imperato-McGinley, Julianne; Guerrero, Luis; Gautier, Teofilo; Peterson, Ralph Edward (בדצמבר 1974). "Steroid 5alpha-reductase deficiency in man: an inherited form of male pseudohermaphroditism". Science. 186 (4170): 1213–1215. Bibcode:1974Sci...186.1213I. doi:10.1126/science.186.4170.1213. PMID 4432067. {{cite journal}}:  (עזרה)
↑  AlMomento.net. "BARAHONA: Enfermedad genética hace que niños RD nazcan sin pene". AlMomento.net (בEuropean Spanish). נבדק ב-2017-03-08.
↑  Rebecca Jordan-Young; Peter Sonksen; Katrina Karkazis (2014). "Sex, health, and athletes". BMJ (חברה). 348: g2926. doi:10.1136/bmj.g2926. PMID 24776640.
↑  "UN Human Rights Council: resolution, statement and side event, "The time has come"". Organisation Intersex International Australia. 2014-09-11. אורכב מ-המקור ב-2014-09-30. נבדק ב-28 בספטמבר 2014. {{cite web}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מסטינו נפוליטנו

| --- | --- |

 ארץ מוצא:  איטליה
 שימושים:  שמירה ולוויה
 קבוצה:  פינצ'ר ושנאוצר, דמויי דוגה וכלבי הרים שווייצריים
 תכונות
 משקל:  70-90 ק"ג
 גובה כתפיים:  זכרים: 65-75 ס"מ נקבות: 60-70 ס"מ
 גובה:  65 ס״מ 
 תוחלת חיים:  10 שנים
 אופי:  כלב חסר פחד המגונן על מביתו ומשפחתו.
 אילוף:  קולט פקודות יחסית טוב אבל מתעייף מהר
 תיאור:  למסטינו פרווה קצרה וצבעה יכול להיות: שחור, אפור או חום, לעיתים עם נקודות לבנות בחזה או בקצות האצבעות.
 
מסטינו נפוליטנו הוא שמו של גזע כלבים.
היסטוריה של הגזע

אלכסנדר מוקדון קיבל במתנה שני כלבים, שתיאורם תואם כמעט לחלוטין את המסטינו. כלבים אלה התלוו למסעות הכיבוש של היוונים ושמרו על בתיהם. עם עליית האימפריה הרומית אומצו על ידי הרומאים ככלבי מלחמה ולקרבות זירה (נגד כלבים, שוורים, אריות ואף בני אדם). במסעותיהם של הלגיונות הרומאים התפשט הגזע לשאר אירופה, התערבב עם גזעים מקומיים והותאם לתנאי האזור. עם נפילת האימפריה הרומית הפך לכלבם של פשוטי העם. במאה ה-18 הפך לכלב השמירה והתקיפה של המאפיה הנפוליטנית ("הקאמורה"), והיא שהעניקה לכלב את שמו.
ב-1946 נערכה תערוכת הכלבים הראשונה של הגזע ופורסם תקן הגזע הראשון.
מבנה כללי

למסטינו פרווה קצרה וצבעה יכול להיות: שחור, אפור או חום, לעיתים עם נקודות לבנות בחזה או בקצות האצבעות.
גובה זכר 65-75 ס"מ, נקבה 60-70 ס"מ.
משקל 50-95 ק"ג.
תוחלת חיים: 10 שנים.
בתרבות

בסדרת סרטי הארי פוטר מגולם פנג, כלב הציד של רובאוס האגריד על ידי כלב מסטינו נפוליטנו.
מעטפת היום הראשון

מעטפת היום הראשון של בולי דאר עברי 1 - 6. המעטפה העליונה היא הרשמית, והשנייה הוכנה על ידי סוחרים פרטיים. במעטפה העליונה ניתן לראות גם שאריות של פטרייה שפגעה בבולים.
מעטפת היום הראשון  לציון פתיחת בית הספר אורט סינגאלובסקי בתל אביב, מאי 1958
מכירת מעטפת היום הראשון במהלך טקס חנוכת כביש דימונה סדום, ב-26 במרץ 1953
מעטפת היום הראשון או מעטפת יום ההופעה (המונח הבינלאומי באנגלית נקרא FDC, First Day Cover) היא מעטפה עליה הודבק בול דואר או סדרה של בולי דואר שהוחתמו בחותמת דואר בתאריך יום הופעת הבול והחותמת נושאת את תאריך יום הופעת הבול. חותמת היום הראשון יכולה להכיל את צירוף המילים "חותמת היום הראשון", אבל צירוף מילים זה איננו הכרחי לשלמות הפריט הבולאי. מעטפת היום הראשון היא פריט בולאי המבוקש על ידי אספנים.
השירות הבולאי בישראל הפיק עד מחצית שנת 1956 רק מעטפות יום ראשון עם בולים ללא שובל. גורמים פרטיים, ובעיקר סוחרי בולים, הכינו מעטפות פרטיות עם בולים בעלי שובל. המעטפות הפרטיות הן בדרך כלל יקרות יותר. לדוגמה, על פי קטלוג "מוריה" מעטפת היום הראשון של כל בולי דאר עברי עם שבלים שווה 20,000 ש"ח, מעטפת היום הראשון של סדרת דואר אוויר 1 עם שבלים שווה 48,000 ש"ח, ומעטפת היום הראשון של בול "הנגב" מ-1950 שווה 50,000 ש"ח.
מעטפת היום הראשון של השירות הבולאי היא בדרך כלל מעטפה מאוירת, אבל הדבר אינו הכרחי. לרוב מאייר מעצב הבול גם את מעטפות יום ההופעה. מעטפת יום ראשון עשויה לכלול חותמת נלווית או חותמת מיוחדת.
מעטפת דואר רגילה עליה מודבק הבול והשניים מוטבעים בחותמת עם תאריך יום ההופעה, נחשבת גם היא כמעטפת היום הראשון או מעטפת יום ההופעה.
הערות שוליים

↑  מוריה - קטלוג בולי ישראל 2013, עמוד 1
↑  מוריה, עמוד 7
↑  מוריה, עמוד 8
| --- | --- |
בקרת זהויות :  GND: 7564944-5
מפרץ הלגולנד

| --- | --- |

צילום לוויין של מפרץ הלגולנד. הנהר ברבע הימני התחתון של התמונה הוא האלבה, והמפרץ בתחתית התמונה מוביל לווילהלמסהאפן ולברמרהאפן
 מידע כללי
 סוג:  מפרץ 
 מידע נוסף
 מדינות באגן הניקוז:  גרמניה גרמניה
 קואורדינטות:  54°03′N 8°09′E﻿ / ﻿54.05°N 8.15°E﻿ / 54.05; 8.15
  (למפת הים הצפוני מוגדלת) נורווגיה שוודיה דנמרק גרמניה הולנד בלגיה צר. הממלכה המאוחדת  איי שטלנד  אורקני האוקיינוס האטלנטימפרץ הלגולנד(למפת הים הצפוני רגילה) נורווגיה שוודיה דנמרק גרמניה הולנד בלגיה צר. הממלכה המאוחדת  איי שטלנד  אורקני האוקיינוס האטלנטימפרץ הלגולנד
 
מפרץ הלגולנד (בגרמנית: Helgoländer Bucht) הוא עיקול של קו החוף בצפון מערב גרמניה, מול שפך נהר האלבה. מפרץ הלגולנד הוא חלק מהמפרץ הגרמני (Deutsche Bucht) – עיקול קו החוף מהולנד בדרום עד חצי האי יוטלנד בצפון מערב. המפרץ נקרא על שם האי הלגולנד, הנמצא במרכזו.
במפרץ הלגולנד התחולל קרב מפרץ הלגולנד בתחילת מלחמת העולם הראשונה, ב-28 באוגוסט 1914. בתחילת מלחמת העולם השנייה, 18 בדצמבר 1939, התחולל מעל המפרץ קרב אווירי גדול, קרב הלגולנד השני.
מעטפה

מעטפה
מעטפה היא אמצעי אריזה שטוח, כיום עשוי מנייר, המשמש למשלוח מכתבים או להעברת פריטים קלים אחרים, לרוב מסמכים או ניירות אחרים. במדינות רבות בעולם המעטפות משמשות גם את פתקי ההצבעה בעת הבחירות. במכרזים, נשלחות ההצעות השונות של הניגשים למכרז במעטפות, והשלב במכרז בו נחשפות ההצעות נקרא "פתיחת המעטפות" (אם כי במקרה זה, המושג "מעטפה" הוא פעמים רבות סמלי, משום שהמענה למכרז עשוי להיות קלסר עב כרס, ואפילו קלסרים אחדים כאלה, בהתאם לאופי המכרז).
למעטפות צורות שונות, אך ככלל, שלושה מצדי המעטפה אטומים, וצד אחד שלה פתוח, כך שנוצר מעין כיס. קצה הנייר בצד הפתוח דביק, אך הדבק פועל רק כאשר הוא בא במגע עם נוזל (בדרך כלל רוק), בדומה לדבק שבגבם של בולים. כך ניתן לאטום את המעטפה, לאחר הכנסת הפריט אליה. בעבר, נאטמו מעטפות באמצעות חותם. צורתה של המעטפה לאחר שנסגרה היא בדרך כלל מלבנית.
מעטפה מיועדת בדרך כלל לשימוש חד-פעמי. למשלוח של דואר פנימי משמשות בארגונים שונים מעטפות רב-פעמיות, שמטרתן לחסוך בעלות המעטפה. כאשר המעטפה משמשת למשלוח דואר, נכתבת בחזיתה כתובת הנמען. כאשר נשלח חפץ עדין, כגון תקליטור, נדרשת הגנה טובה יותר על תוכנה של המעטפה, ולשם כך קיימות מעטפות מרופדות בפלסטיק בועות.
מעטפות אינן המצאה מודרנית. מעטפות חימר ומכתבי חימר היו בשימוש כבר בבבל, בה התכתובות היו בכתב יתדות, לפני המצאת הנייר. סביב מכתב פרטי היה מקובל בתקופה ההיא לצקת שכבת חימר נוספת ודקה שהייתה למעשה מעטפה לכל דבר.
בקרב יהלומנים מקובל מסחר ביהלומים במעטפה, הקרויה בפיהם "בריפקה".
את המילה העברית "מעטפה" חידש אליעזר בן-יהודה.
ראו גם

עיטוף ממוכן
מעטפת היום הראשון
חישוב על גב מעטפה
מעטפת נפץ
מוניקה בלוצ'י

| --- | --- |

בלוצ'י, 2016
 לידה:  30 בספטמבר 1964 (בת 60) צ'יטה די קסטלו, אומבריה, איטליה איטליה
 שם לידה:  Monica Anna Maria Bellucci 
 מדינה:  איטליה 
 תקופת הפעילות:  מ-1977 
 מקום לימודים:  אוניברסיטת פרוג'ה 
 בן או בת זוג:  Claudio Carlos Basso (1990–1994)  ונסן קאסל (3 באוגוסט 1999–26 באוגוסט 2013)  Nicola Farron (?–ערך בלתי־ידוע)  טים ברטון (פברואר 2023–?) 
 צאצאים:  Deva Cassel, Léonie Cassel 
 פרסים והוקרה:  אבירה בלגיון הצרפתי (2016)  פרס דונוסטיה (2017)  לגיון הכבוד 
 פרופיל ב-IMDb
 
מוניקה אנה מריה בלוצ'י (באיטלקית: Monica Anna Maria Bellucci; נולדה ב-30 בספטמבר 1964) היא שחקנית ודוגמנית עבר איטלקייה.
ביוגרפיה

בלוצ'י נולדה בצ'יטה די קסטלו שבאומבריה, איטליה, בתה של הציירת מריה גוסטינלי, ושל בעל חברת הובלות בשם לואיג'י בלוצ'י. קיבלה חינוך קתולי, אם כי ברבות השנים התרחקה מן הדת והפכה, לדבריה, לאגנוסטית המכבדת את כל הדתות. בגיל 16 החלה לדגמן בעודה בבית ספר תיכון. לאחר מכן נרשמה ללימודי משפטים באוניברסיטת פרוג'ה והתכוונה לדגמן לצורך מימון שכר הלימוד. בעקבות הצלחתה הגדולה הפסיקה את לימודי המשפטים. היא דוברת באופן שוטף בשלוש שפות - איטלקית, צרפתית ואנגלית (ומעט בספרדית) - והשתתפה בסרטים שנעשו בשפות איטלקית, צרפתית ואנגלית ואף בסרט שנעשה בשפה הארמית.
הייתה מאורסת לשחקן ניקולא פארון מ-1989 עד 1995, אך מעולם לא נישאה לו. בשנת 1999 נישאה לשחקן הצרפתי ונסן קאסל (בנו של השחקן הידוע ז'אן פייר קאסל), אותו פגשה במהלך צילומי הסרט הצרפתי "הדירה" (L'apartement).
בני הזוג בלוצ'י וקאסל הופיעו יחד גם בסרטים נוספים, ביניהם גם Le Pacte des Loups. לזוג שתי בנות (דווה שנולדה ב-- 2004 ולילי שנולדה ב-2010). בעודה בהריון דגמנה בלוצ'י בעירום לגרסה האיטלקית של כתב העת ואניטי פייר במחאה כנגד החוק המאפשר אך ורק לזוגות נשואים לקבל הפריה חוץ גופית ולהשתמש בתרומת זרע. בשנת 2013, אחרי 14 שנות נישואים, התגרשו בלוצ'י וקאסל ומאז היא מחלקת את חייה בין הבתים שלה ברומא, פריז ולונדון.
קריירה > דוגמנות

בשנת 1988 בלוצ'י עברה למילאנו, ממרכזי האופנה של אירופה, שם חתמה על הסכם עם סוכנות הדוגמנות עלית והפכה לדוגמנית מבוקשת. בפריז ובניו יורק דגמנה, בין היתר, עבור דולצ'ה וגבאנה ועבור הגרסה הצרפתית של המגזין Elle. את סרטון הפרסומת עבור דולצ'ה וגבאנה ביים ג'וזפה טורנאטורה ("סינמה פרדיסו") שליהק אותה לתפקיד הראשי בסרטו מאלנה. בפברואר 2001 הופיעה על השער ובמאמר מרכזי של המגזין אסקווייר. בשנת 2003 הופיעה במגזין מקסים.
בשנת 2004 נבחרה למקום הראשון ברשימת 100 הנשים היפות בתבל של AskMen. קריירת הדוגמנות שלה מנוהלת על ידי סוכנות עלית פלוס-ניו יורק שהיא מחלקה המטפלת בדוגמניות על בסוכנות עלית. משמשת כיום דוגמנית בית של חברת כריסטיאן דיור.
במהלך העשור השני של המאה ה-21 היא הופיעה בפרסומות של דולצ'ה וגבאנה לצד אנדרה בירלאנו.
קריירה > טלוויזיה וקולנוע

קריירת המשחק של בלוצ'י החלה בראשית שנות ה-90. בשנת 1990 השתתפה בשתי סדרות טלוויזיה איטלקיות - Vita coi figli ו-Briganti. בשנה שלאחר מכן גילמה את דמותה של פרנצ'סקה בסרט La Riffa. כוכבה דרך באירופה בעקבות מועמדותה לפרס סזאר היוקרתי בשנת 1997 בגין השתתפותה בסרט L'Appartement לצד בעלה לעתיד.
בשנת 1992 השתתפה לראשונה בסרט דובר אנגלית - "דרקולה" בבימויו של פרנסיס פורד קופולה ולצידם של גארי אולדמן ווינונה ריידר. בסרט גילמה את אחת מנשותיו של הרוזן הידוע, תפקיד משני למדי. בלוצ'י הפכה ידועה בקרב הקהל דובר האנגלית בעיקר בעקבות תפקידה הראשי בסרט האיטלקי "מאלנה" בבימויו של ג'וזפה טורנאטורה (2000), ותפקידה כקורבן אונס בסרט השנוי במחלוקת "בלתי הפיך" של גספר נואה (2002). עיקר פרסומה בארצות דוברות האנגלית בא, עם זאת, בעקבות השתתפותה בשנת 2003 בשני הסרטים האחרונים בטרילוגיית המטריקס - מטריקס רילודד ומטריקס רבולושנס.
בשנת 2003 כיכבה בלוצ'י לצד ברוס ויליס בסרט Tears of the Sun בתפקיד ד"ר לינה קנדריקס, רופאה אזרחית אמריקנית, המחולצת מניגריה במהלך מלחמת אזרחים בדיונית על ידי אנשי הקומנדו הימי של ארצות הברית. כעבור שנה גילמה את דמותה של מרים המגדלית בסרטו השנוי במחלוקת של מל גיבסון הפסיון של ישו. בשנת 2005 כיכבה בסרט האחים גרים כמלכת המראות המרושעת.
בשנת 2007 הייתה אמורה לגלם את דמותה של סוניה גנדי, פוליטיקאית הודית ילידת איטליה ורעיית ראש הממשלה ההודי המנוח רג'יב גנדי, בסרט הביוגרפי "סוניה", אך בסופו של דבר הסרט בוטל. באותה שנה גילמה דמות של זונה מסתורית לצידו של קלייב אוון בסרט Shoot 'Em Up. היא עצמה דיבבה את הדמות בגרסה הצרפתית ובגרסה האיטלקית של סרט זה.
בלוצ'י תרמה את קולה לדמותה של קאפי בגרסה הצרפתית של סרט האנימציה "רובוטס" משנת 2005.
ב-5 במרץ 2009 זכתה בלוצ'י ב-Women's World Award בקטגוריית "שחקנית השנה".
בשנת 2020 גילמה סוחרת אמנות בסרט הדרמה "The Man Who Sold His Skin" של הבמאית התוניסאית כאותר בן הניה.
פילמוגרפיה נבחרת

הדירה (1996)
דוברמן (1997)
מעבר לכל חשד (2000)
מלנה (2000)
אחוות הזאבים (2001)
בלתי הפיך (2002)
אסטריקס ואובליקס במבצע קלאופטרה (2002)
לאהוב אותך (2003)
דמעות של שמש (2003)
מטריקס רילודד (2003)
מטריקס רבולושנס (2003)
שלוש בפארק (2004)
השאלה הגדולה (2004)
היא שונאת אותי (2004)
סוכנים סמויים (2004)
הפסיון של ישו (2004)
האחים גרים למבוגרים בלבד (2005)
נפוליאון ואני (2006)
לירות כדי להרוג (2007)
באריה (2009)
שוליית המכשף (2010)
חשופות (2010)
המדריך לאהבה (2012)
ספקטר (2015)
שנות חיינו היפות (2019)
עכביש ברשת (2020)
The Man Who Sold His Skin‏ (2020)
נקמה ללא מעצורים (2022)
Mafia Mama ‏(2023)
Diabolik chi sei?‏ (2023)
ביטלג'וס ביטלג'וס (2024)
פילמוגרפיה נבחרת > טלוויזיה

מוצרט בג'ונגל (2016)
טווין פיקס (2017)
הערות שוליים

↑  ביוגרפיה באתר film reference
↑  כתבה בטיימס אונליין, 4.6.2005
↑  כתבה במגזין טיים מיום 10.3.2003
↑  כתבה בטיימס אונליין מיום 4.6.2005
↑  תמונותיה של בלוצ'י במגזין מקסים
↑  ריאיון ל-Crave Online מיום 5.9.2007
| --- | --- |
בקרת זהויות :  NLI: 987007454553505171  PLWABN: 9810654230105606  BIBSYS: 4092522  BNE: XX1596909  BnF: cb14041691k (data)  CANTIC: a1187692x  CiNii: DA16578677  GND: 141575425  ICCU: UBOV487280  ISNI: 0000 0001 0719 3181  LCCN: nr00024296  LNB: 000272629  MusicBrainz: 845a821b-4b22-4e44-ac9c-0e8762189555  NKC: xx0016548  NLA: 40415082  NLK: KAC2020K6680  NTA: 236476076  RERO: 02-A024249726  SNAC: w69s5119  SUDOC: 061430714  Trove: 1092066  VIAF: 49424288   WorldCat (עם VIAF): 49424288 
מוניקה בלוצ'י בפסטיבל קאן, 2002
מעבר נהר הירדן

| --- | --- |
מראה גשרי הירדן מהצד הישראלי
מראה גשרי הירדן מהצד הישראלי
 מיקום:  ישראל בית שאן, ישראל  ירדן אירביד, ירדן
 מנוהל על ידי:  רשות שדות התעופה
 התחלת הבנייה:  1994
 סיום הבנייה:  1994
 פתיחת המעבר:  1994
 קואורדינטות:  32°29′48″N 35°34′27″E﻿ / ﻿32.49667°N 35.57417°E﻿ / 32.49667; 35.57417
  (למפת עמק בית שאן מוגדלת) מעבר נהר הירדן(למפת עמק בית שאן רגילה) מעבר נהר הירדן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר נהר הירדן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעבר נהר הירדן
המבנה המרכזי בצד הישראלי של המעבר
מעבר נהר הירדן (בערבית: معبر نهر الأردن) הוא מעבר הגבול הראשי בין ירדן וישראל השוכן סמוך לגשר שייח' חוסיין ההיסטורי, בין הערים בית שאן בישראל ואירביד בירדן. המעבר מיועד עבור אזרחים ישראלים ותיירים, ומשמש גם למעבר סחורות בין המדינות.
היסטוריה > עד הסכם השלום עם ירדן

גשר שייח' חוסיין (או גשר מעוז) הוא גשר הרוס על נהר הירדן אשר שימש לכל אורך ההיסטוריה כנתיב תנועה חשוב בין ארץ ישראל ועבר הירדן. במאה ה-19 ובמאה ה-20 ניצבו במקום מספר גשרים בזה אחר זה, והאחרון שבהם נהרס בשנת 1967.
היסטוריה > לאחר הסכם השלום עם ירדן

עם חתימה הסכם השלום עם ירדן ב-1994 הוצב במקום גשר ביילי חדש שהוקם על ידי צה"ל וצבא ירדן, ובחודש נובמבר נפתח המעבר לתנועת נוסעים. ב-1996 הוחלף הגשר בגשר כפול מבטון אשר נבנה בצידו הישראלי על ידי מע"צ ובצידו הירדני בידי הירדנים בסיוע של ממשלת יפן, ועם סיום הקמתו, נפתח מסוף המטענים במעבר בחודש יולי 1996. מאז התבצעו במקום מספר פרויקטים ובהם פתיחת חנות פטורה ממס של קבוצת סקאל (1998), הרחבת מסוף המטענים (2001), הקמת אולם לנוסעים היוצאים ומבנה בידוק לכלי רכב פרטיים (2005), וכן הרחבת רחבת מסוף המטענים (2006). קיים תכנון להאריך את מסילת העמק ליצירת קו רכבת אירביד–חיפה שיעבור דרך המסוף.
נתוני התנועה במעבר נהר הירדן לאורך השנים:
| שנה | 2001 | 2002 | 2003 | 2004 | 2005 | 2006 | 2007 | 2008 |
| --- | --- | --- | --- | --- | --- | --- | --- | --- |
| נוסעים | 379,219 | 327,298 | 327,522 | 354,577 | 381,388 | 354,517 | 446,374 | 506,773 |
| רכבים | 34,227 | 33,257 | 31,207 | 35,396 | 37,773 | 32,254 | 36,895 | 39,872 |
| משאיות | - | 19,351 | 19,856 | 30,250 | 31,829 | 31,471 | 29,605 | 32,161 |
בעקבות אירועי מלחמת האזרחים בסוריה וחסימת הצירים מנמלי סוריה ולבנון אל ירדן, הועבר חלק מהיבוא הירדני דרך נמל חיפה ומעבר נהר הירדן.
הערות שוליים

↑  זהבה דברת, ‏סקאל פתחה חנות דיוטי פרי במעבר הגבול עם ירדן, באתר גלובס, 3 באוגוסט 1998
↑  זוהר בלומנקרנץ, איתן רוב מציע תוכנית חדשה למעבר נהר הירדן: הקמת בית מכס חדש והתקנת מכונה לשיקוף מכולות, באתר TheMarker‏, 13 בספטמבר 2004
↑  זוהר בלומנקרנץ, בהשקעה של יותר מ-6 מיליון שקל, נחנך הבוקר אולם יוצאים חדש במסוף נהר הירדן, באתר TheMarker‏, 6 ביולי 2005
↑  שרון קדמי, סוללים את הדרך לשלום, באתר הארץ, 4 בינואר 2006
 אורן דורי, הירדנים מחכים לרכבת העמק: תאפשר הובלת מטענים מעמאן לנמל חיפה, באתר TheMarker‏, 9 במרץ 2016
↑  האתר הרשמי - סטטיסטיקה
↑  זוהר בלומנקרנץ, בשל המשבר בסוריה: גידול של 30% בתנועת המשאיות במסוף נהר הירדן, באתר TheMarker‏, 7 באוגוסט 2013
ארי ליבסקר, להציל את ירדן ולהרוויח כסף, באתר כלכליסט, 6 בנובמבר 2015
מוטי בסוק, גידול של 25% בהעברת סחורות מאירופה לירדן, באתר TheMarker‏, 21 בפברואר 2016
מסטורה קאוואנו

מסטורה קאוואנו (ביפנית: 川野 将虎; נולד ב-23 באוקטובר 1998) הוא אתלט יפני, סגן אלוף עולם (יוג'ין 2022) בהליכה ל-35 ק"מ.
ביוגרפיה

קאוואנו נולד בהיוגה שביפן.
ביוגרפיה > 2021

באולימפיאדת טוקיו שנערכה באוגוסט סיים במקום שישי בהליכה ל-50 ק"מ בתוצאה של 3:51:56 שעות.